પ્રાર્થના અને ઇનામ વિતરણ કાર્યક્રમ પૂર્ણ થયો અને બધા બાળકો પોતપોતાના વર્ગખંડમાં ગયા. શિક્ષકો હજી રમતોત્સવની ચર્ચા કરતા ઓફિસમાં જ હતા. અલગ અલગ ધોરણો માં પહોંચેલું પેલું થેલીમાં પેક ઇનામ પ્રત્યે બધા બાળકોની જિજ્ઞાસા ખૂબ વધી ગયેલી હતી. આખી શાળાનો એકજ પ્રશ્ન હતો કે થેલીમાં શુ છે ??? આઠમા ધોરણના એક વિજેતા વિદ્યાર્થીએ પોતાના વર્ગખંડમાં જતા જતા થેલીમાં રહેલું ઇનામ જોઈ લીધું. બસ ત્યારથી એના મગજમાં એક ઉમદા વિચારે જન્મ લઈ લીધો હતો. વર્ગખંડમાં ગયા બાદ તરતજ એ વિદ્યાર્થીએ અલગ અલગ ધોરણો માં ઇનામ મેળવનાર બાળકોને ઈનામની થેલી લઈ પ્રાર્થના હોલ માં તરત આવી જવા જણાવ્યું. વિજેતાઓ વચ્ચે કઈ પ્રાર્થના હોલમાં કઈ યોજના બની રહી છે એનાથી ઓફિસમાં બેઠેલા શિક્ષકો સાવ અજાણ હતા.